La malbonuloj bone dormas

estas japana prikrima primistera filmo de 1960 reĝisorita de Akira Kurosawa. Ĝi estis la unua filmo kiu estis produktita de la sendependa produktorkompanio propra de Kurosawa. Ĝi partoprenis en la 11a Berlinale.

 Priskribo 
En la filmo stelulas Toshiro Mifune kiel junulo kiu atingas elstaran postenon en korupta postmilita japana kompanio por eksponi la homojn responsaj pri la morto de sia patro. La intrigo havas siajn radikojn en la teatraĵo Hamlet de Shakespeare, kio estas ankaŭ kritiko de la korporacia korupto. Kun Ebria anĝelo (1948), Vaganta hundo (1949) kaj Ĉielo kaj infero (1963), ĝi estas unu el kvar filmoj en kiu Kurosawa esploras la ĝenron de la nigra filmo.

eta|240px|maldekstre|Homamasaj protestoj inundas la stratojn ĉe la Japana Parlamentejo, 18a de Junio, 1960. Tiu estis la socipolitika kunteksto de la farado de la kritika filmo La malbonuloj bone dormas.
Tiu temo montriĝis topika: dum la filmo estis produktata, okazis la homamasaj Anpo-protestoj kontraŭ la nova Uson–Japana Sekureca Traktato, kiu estis vidita de multaj japanoj, partikulare de junuloj, kiel minacanta la demokration de la lando havigante tro multan povon al la korporacioj kaj al politikistoj.

La filmo premieris en Septembro 1960 kaj ricevis pozitivan kritikan reagon kaj nur mezaltajn biletvendajn sukcesojn. La 25-minuta malferma sekvenco priskribanta korporacian nuptofeston estas amplekse rigardita kiel unu el la plej lerte faritaj scenoj de Kurosawa, sed la cetero de la filmo estas ofte perceptita kiel seniluziiga kompare. La filmo estis kritikita ankaŭ pro la uzado de la konvencia heroo de Kurosawa por batali sociajn malbonulojn kio ne povas esti solvita pere de nura agado fare de individuoj, eĉ se kuraĝaj aŭ ruzaj.

 Notoj 

 Bibliografio 
 Bock, Audie (1978). Japanese Film Directors. Kodansha. ISBN 0-87011-304-6.
 Galbraith, Stuart, IV (2002). The Emperor and the Wolf: The Lives and Films of Akira Kurosawa and Toshiro Mifune. Faber and Faber, Inc. ISBN 978-0-571-19982-2.
 Goodwin, James (1994). Perspectives on Akira Kurosawa. G. K. Hall & Co. ISBN 978-0-8161-1993-6.
 Kurosawa, Akira (1983). Something Like an Autobiography. Tradukita de Audie E. Bock. Vintage Books. ISBN 978-0-394-71439-4.
 Prince, Stephen (1999). The Warrior's Camera: The Cinema of Akira Kurosawa (2nd, revised ed.). Princeton University Press. ISBN 978-0-691-01046-5.
 Richie, Donald (2001). A Hundred Years of Japanese Film. Kodansha International. ISBN 978-4-7700-2682-8.
 Yoshimoto, Mitsuhiro (2000). Kurosawa: Film Studies and Japanese Cinema. Duke University Press. ISBN 978-0-8223-2519-2.

 Eksteraj ligiloj 
 Donzoko en Japanese Movie Database

 Akira Kurosawa’s The Lower Depths eseo de Keiko McDonald & Thomas Rimer en Criterion Collection

Kategorio:Filmoj reĝisoritaj de Akira Kurosawa
Kategorio:Japanaj filmoj
Kategorio:Dramaj filmoj
Kategorio:Japanlingvaj filmoj
Kategorio:Filmoj aperintaj en 1960
Kategorio:Nigrablankaj filmoj
Kategorio:Filmoj adaptitaj de dramoj